
KLASA: 944-03/26-01/3
URBROJ: 2176-4-01-26-4
Novska, 01. listopad 2026.

PRIJEDLOG

Na temelju članka 391. Zakona o vlasništvu i drugim stvarnim pravima (Narodne novine, broj 91/96, 68/98, 137/99, 22/00, 73/00, 114/01, 7906, 141/06, 146/08, 38/09, 153/09, 143/12 i 152/14, 81/15 i 94/17), članka 48. stavka 2. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članka 3. Odluke o upravljanju nekretninama u vlasništvu Grada Novske (Službeni vjesnik Grada Novske, broj 19/13 i 45/17) i članka 37. Statuta Grada Novska (Službeni vjesnik Grada Novske, broj 8/21, 13/23), Gradsko vijeće Grada Novske na 9. sjednici održanoj 01. listopada 2026. godine, donosi slijedeću 

O D L U K U

I.

Kao najpovoljniji ponuditelj za kupnju neizgrađenog građevinskog zemljišta u vlasništvu Grada Novske, oznake kč. br. 5557/2 ORANICA površine 13.046 m2, upisana u zk. ul. 5171 k.o. Novska, kod Općinskog suda Kutina, Zemljišnoknjižni odjel u Novskoj,   izabire se ponuditelj VENKA GRADNJA d.o.o. za građenje, trgovinu i usluge iz Novske, Staroselska 44, OIB: 53495746568 jer ispunjava sve uvjete javnog natječaja i ponudio je najvišu kupoprodajnu cijenu za zemljište. 

II.

Nekretnina iz točke I. ove Odluke prodat će se najpovoljnijem ponuditelju za kupoprodajnu cijenu od 90.000,00 EUR (6,90 EUR/m2). Na kupoprodajnu cijenu plaća se PDV.
Kupac je dužan platiti trošak izrade Procjembenog elaborata u iznosu od 322,50 EUR.

III.

Ovlašćuje se Gradonačelnica Grada Novska na sklapanje Ugovora  o kupoprodaji s izabranim ponuditeljem, u skladu s uvjetima iz javnog natječaja.

IV.

	Sastavni dio ove Odluke je dokumentacija javnog natječaja, ponuda izabranog ponuditelja i zapisnik o otvaranju ponude, koji se ne objavljuje u Službenom vjesniku Grada Novske. 



V.

Ova Odluka stupa na snagu danom donošenja, a objavit će se u „Službenom vjesniku“ Grada Novske.

OBRAZLOŽENJE

PRAVNI TEMELJ:

- članak  391. Zakona o vlasništvu i drugim stvarnim pravima (Narodne novine, broj 91/96, 68/98, 137/99, 22/00, 73/00, 114/01, 7906, 141/06, 146/08, 38/09, 153/09, 143/12 i 152/14, 81/15 i 94/17), propisuje da nekretninu u vlasništvu jedinice lokalne samouprave tijela nadležna za njihovo raspolaganje mogu otuđiti samo na osnovi javnog natječaja i uz naknadu utvrđenu po tržišnoj cijeni. 

- članak 48. stavka 2. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) i članak 3. Odluke o upravljanju nekretninama koji propisuju nadležnost predstavničkog tijela odnosno gradskog vijeća na donošenje odluke o prodaji nekretnina čija vrijednost prelazi iznos od 59.387,89 EUR.

- članak 37. Statuta Grada Novske (Službeni vjesnik Grada Novske, broj 8/21, 13/23), koji propisuje da Gradsko vijeće odlučuje o stjecanju i otuđivanju nekretnina i pokretnina te drugom raspolaganju  imovinom Grada Novske  u skladu sa Zakonom, Statutom i posebnim propisima. 

OSNOVNA PITANJA KOJA SE UREĐUJU OVOM ODLUKOM:

Ovom Odlukom izabire se najpovoljniji ponuditelj za kupnju neizgrađevinskog zemljišta u Poduzetničkoj zoni Novska oznake kč. br. 5557/2 ORANICA, ULICA BOGOSLAVA LJEVAČIĆA površine 13.046 m2 k.o. Novska.

Gradsko vijeće Grada Novska na 7. sjednici održanoj 24.6.2026. donijelo je Odluku o prodaji neizgrađenog građevinskog zemljišta oznake kč. br. 5557/2  ORANICA ULICA BOGOSLAVA LJEVAČIĆA površine 13.046 m2, upisane u zk. ul. 5171 k.o. Novska. Prema odredbama Urbanističkog plana uređenja Grada Novske (“Službeni vjesnik Grada Novske”, broj: 31/07, 49/07, 19/13, 54/18, 40/20, 21/21, 60/21, 65/22, 102/22 i 72/23) na zemljištu je planirana izgradnja građevina gospodarsko poslovne namjene. Na zemljištu je upisana stvarna služnost za korist HEP d.d. Zagreb. 

Povjerenstvo za raspolaganje nekretninama u vlasništvu grada Novska dostavilo je Gradonačelnici Grada Novske na uvid zapisnik sa sjednice povjerenstva zajeedno sa dokumentacijom ponuditelja. Iz Zapisnika seutvrđuje da je ponudu podnijelo trgovačko društvo VENKA GRADNJA d.o.o. iz Novske, Staroselska 44, OIB: 53495746568. Ponudio je kupoprodajnu cijenu od 90.000,00 eur  (6,90 eur/m2) i uplatio jamčevinu u iznosu 4.500 EUR.  S obzirom da ponuditelj ispunjava sve uvjete javnog natječaja, njegova se ponuda smatra pravodobnom, potpunom i valjanom te je time stekao pravo na odabir najpovoljnije ponude jer je ispunio kriterij najviše cijene na ovom javnom natječaju. Ovlašteni predlagatelj je prihvatio zapisnik povjerenstva.  S najpovoljnijim ponuditeljem se sklapa Ugovor  o kupoprodaji, u skladu s uvjetima iz javnog natječaja.

SREDSTVA ZA PROVOĐENJE OVE ODLUKE:

Za provođenje ove odluke  nije potrebno osigurati sredstva u proračunu Grada Novske.


U skladu s iznesenim, predlagatelj predlaže Gradskom vijeću Grada Novska donošenje odluke o izboru najpovoljnijeg ponuditelja za kupnju neizgrađenog građevinskog zemljišta u Poduzetničkoj zoni Novska, kao u prijedlogu odluke.



PREDLAGATELJ
Gradonačelnica

Marija Kušmiš

